CELEX: 32001R0349
Language: mt
Date: 2001-02-21 00:00:00
Title: Ir-Regolament tal-Kummissjoni (KE) Nru 349/2001 tal-21 Frar 2001 li jemenda r-Regolament (KEE) Nru 94/92 li jipprovdi għal regoli dettaljati għall-implimentazzjoni ta' l-arranġamenti għall-importazzjoni minn pajjiżi terzi li għalihom jipprovdi r-Regolament (KEE) Nru 2092/91

Avviż Legali Importanti

|

32001R0349

Official Journal L 052 , 22/02/2001 P. 0014 - 0015

		Ir-Regolament tal-Kummissjoni (KE) Nru 349/2001tal-21 Frar 2001li jemenda r-Regolament (KEE) Nru 94/92 li jipprovdi għal regoli dettaljati għall-implimentazzjoni ta' l-arranġamenti għall-importazzjoni minn pajjiżi terzi li għalihom jipprovdi r-Regolament (KEE) Nru 2092/91IL-KUMMISSJONI TAL-KOMUNITAJIET EWROPEJ,Wara li kkunsidrat it-Trattat li jistabbilixxi l-Komunità Ewropea,Wara li kkunsidrat Regolament tal-Kunsill (KEE) Nru 2092/91 tal-24 Ġunju 1991 dwar il-produzzjoni organika ta' prodotti agrikoli u indikazzjonijiet li jirreferu għal dan fil-prodotti agrikoli u oġġetti ta' l-ikel [1], kif l-aħħar emendat bir-Regolament tal-Kummissjoni (KE) Nru 2020/2000 [2], u partikolarment l-Artikolu 11(1) tiegħu,Billi:(1) l-Artikolu 11(1) tar-Regolament (KEE) Nru 2092/91 jistipula li prodotti li jkunu importati minn pajjiż li mhux membru jistgħu jinbiegħu biss meta joriġinaw minn pajjiż li mhux membru li jidher fil-lista mħejjija skond il-kundizzjonijiet stipulati fl-Artikolu 11(2) tar-Regolament (KEE) Nru 2092/91. Dik il-lista ġiet stipulata fl-Anness għar-Regolament tal-Kummissjoni (KEE) Nru 94/92 [3], kif l-aħħar emendat bir-Regolament (KE) Nru 2426/2000 [4].(2) L-Ungerija talbet lill-Kummissjoni sabiex temenda l-kundizzjonijiet ta' l-inklużjoni tagħha fil-lista sabiex tiġi permessa l-importazzjoni ta' materja prima prodotta b'mod organiku. L-Ungerija għaddiet l-informazzjoni meħtieġa skond l-Artikolu 2(5) tar-Regolament (KEE) Nru 94/92. L-eżami ta' l-informazzjoni preżentata wassal għall-konklużjoni li l-ħtiġijiet huma ekwivalenti għal dawk li jirriżultaw mill-leġislazzjoni tal-Komunità.(3) L-Arġentina provdiet lill-Kummissjoni bl-assigurazzjonijiet mitluba dwar il-produzzjoni u l-ispezzjoni ta' bhejjem u prodotti mill-bhejjem. Għalhekk it-terminu ta' żmien għall-inklużjoni li jagħlaq fit-28 Frar 2001 għandu jittawwal għal perijodu ieħor sabiex jippermetti li titkompla l-importazzjoni.(4) Il-miżuri li hemm provdut dwarhom f'dan ir-Regolament huma skond l-opinjoni tal-Kumitat imsemmi fl-Artikolu 14 tar-Regolament (KEE) Nru 2092/91,ADOTTAT DAN IR-REGOLAMENT:Artikolu 1L-Anness għar-Regolament (KEE) Nru 94/92 qiegħed jiġi emendat fir-rigward ta' l-Arġentina u l-Ungerija kif jidher fl-Anness għal dan ir-Regolament.Artikolu 2Dan ir-Regolament għandu jidħol fis-seħħ fit-tielet jum wara l-pubblikazzjoni tiegħu fil-Ġurnal Uffiċjali tal-Komunitajiet Ewropej.Dan ir-Regolament għandu jorbot fl-intier tiegħu u japplika direttament fl-Istati Membri kollha.Magħmul fi Brussel, fil-21 ta' Frar 2001.Għall-KummissjoniFranz FischlerMembru tal-Kummissjoni[1] ĠU L 198, tat-22.7.1991, p. 1.[2] ĠU L 241, tas-26.9.2000, p. 39.[3] ĠU L 11, tas-17.1.1992, p. 14.[4] ĠU L 279, ta' l-1.11.2000, p. 19.--------------------------------------------------L-ANNESSIl-Punt 5 tat-test li jirreferi għall-Arġentina qed jiġi mibdul bit-test li ġej:"5. Dewmien ta' l-inklużjoni: 30 Ġunju 2003."Il-Punt 2 tat-test li jirriferi għall-Ungerija qed jiġi mibdul bit-test li ġej:"2. Oriġini: Prodotti ta' kategorija 1(a) u ingredjenti prodotti organikament fi prodotti ta' kategorija 1(b) li tkabbru fl-Ungerija jew ġew importati fl-Ungerija:- jew mill-Komunità Ewropea,- inkella minn pajjiż li mhux membru fi ħdan il-qafas ta' reġim li huwa magħruf bħala ekwivalenti skond id-dispożizzjonijiet ta' l-Artikolu 11(1) tar-Regolament (KEE) Nru 2092/91."--------------------------------------------------